OzLabs/hebrew-wiki-articles huggingface dataset:
ברג האוס

ברג האוס (באנגלית: Burgh House) הוא בניין היסטורי, הממוקם בכיכר ניו-אנד בהמפסטד, לונדון, וכולל את מוזיאון המפסטד. הבית גם רשום כבניין היסטורי - כברג האוס ומוזיאון המפסטד.

== היסטוריה קצרה ==
ברג האוס, המפסטד, לונדון - מבט מדרום
ברג האוס נבנה בשנת 1704, בתקופת שלטונה של המלכה אן. בעת הבנייה היו המרחצאות של המפסטד עסק פורח ברחוב הסמוך. בשנת 1720 עבר הרופא של הספא, ד"ר ויליאם גיבונס, לבית בורג׳, והרחיב אותו. הוא הוסיף את שער הברזל המחורר הנושא את ראשי התיבות שלו.

אחד מתושבי הבית היה ישראל לואיס, שהיה רפד. הוא היה מעורב בתביעה משפטית שבו הוא נמצא אשם ביצירת מטרד על ידי מתקן למיחזור גללי בקר וסוסים שבנה בגן הבית. הוא נקנס ב 5 פאונד, ונאלץ להרוס את המתקן. עד שנות השבעים של המאה ה-19 הבית היה ידוע בשם ״בית לואיס״.

בשנת 1858 השתלטה על ברג האוס יחידה צבאית והבית הפך למפקדה ולמגורי הקצינים עד 1881. הבית חזר לשימוש ביתי בשנת 1884.

בין השנים 1906–1924 היה זה ביתו של ד"ר ג'ורג' ויליאמסון, מומחה לאמנות בינלאומית. הוא הזמין את גרטרוד ג'קייל Gertrude Jekyll לעצב את הגן, שממנו נותרה היום רק המרפסת.

בשנת 1925, מנהל בנק לוידס, קפטן קונסטנטין אוולין בנסון, קנה את הבית עבור 4,750 ליש"ט. הוא בנה את חדר המוזיקה הנוכחי באתר הספרייה של ד"ר ויליאמסון.

בין 1933–1937 התגוררה בתו של רודיארד קיפלינג, אלזי במברג, בברג האוס עם בעלה. הביקור האחרון בבית של רודיארד קיפלינג היה כשבא לבקר את בתו ב-1936.

מ 1937–1946 ברג האוס היה פנוי. בשנת 1946 הוא נקנה ושוחזר על ידי ״המועצה הציבורית של המפסטד״. צריפי המגורים שהיו מול הבניין נהרסו, וב 1947 הוא נפתח מחדש כמרכז קהילתי עם לשכת ייעוץ אזרחית במרתף הבניין.

הבית שוב נסגר ללא הגבלה בשנת 1977, כאשר הבעלים החדשים שלו, עיריית קמדן גילתה ריקבון בעצים ועובש בכל חלקי העץ של הבניין שאיימו על יציבותו. העירייה בחנה אפשרות להציל את הבניין על ידי מכירתו לעסק מסחרי, אבל התושבים המקומיים הקימו עמותת צדקה בשם ״הצילו את ברג האוס״. העמותה גייסה כספים והגישה ערעור על החלטת העירייה, וכתוצאה מכך מועצת עיריית קמדן, העניקה להם חכירה על הבית. ב -8 בספטמבר 1979, הבית, ששוחזר על ידי המועצה ושופץ על ידי העמותה נפתח לציבור כבית ומוזיאון שהוא כיום.
טקסט=

== מוזיאון המפסטד ==
בשנים האחרונות הבניין והמוזיאון קבלו תקציבים להמשך השחזור מקרנות שונות, וכן מתורמים פרטיים שונים. הבניין המשופץ נפתח לקהל הרחב ב -16 ביולי 2006. ברג האוס מכיל את הארכיון הגדול בעולם ואת אוסף עבודות ציורי המים של הציירת הוויקטוריאנית הלן אלינגהאם (Helen Allingham (1848-1926. הקומה הראשונה של הבניין, כוללת את מוזיאון המפסטד, עם תערוכות קבועות על ההיסטוריה והתרבות המקומית. ישנם בקומה זו גם גלריות לתערוכות זמניות של אמנות, היסטוריה מקומית ותרבות.

בית הקפה שוכן במרתף, עם מקומות ישיבה חיצוניים בגנים.

ברג האוס מארח כיום תערוכות וקונצרטים, והוא נשכר עבור חתונות, קבלות פנים ואירועים פרטיים אחרים.

==קישורים חיצוניים==

* 

== הערות שוליים ==

קטגוריה:לונדון
קטגוריה:המפסטד
קטגוריה:לונדון: מוזיאונים לאמנות
קטגוריה:לונדון: מוזיאונים להיסטוריה
קטגוריה:לונדון: מבנים רשומים דרגה I
האראלד טורנר

ד"ר האראלד טוּרְנֶר (בגרמנית: Harald Turner; 8 באוקטובר 1891, לוֹיְן, הסן, האימפריה הגרמנית – 9 במרץ 1947, בלגרד, הרפובליקה הפדרלית הסוציאליסטית של יוגוסלביה) היה משפטן וקצין אס אס בדרגת גרופנפיהרר, אשר כיהן כראש המנהל האזרחי במנגנון הממשל הצבאי בסרביה. הוא היה אחראי מרכזי להשמדת יהדות סרביה ובתוכה יהדות בלגרד. נודע בדיווחו למפקדת האס אס באוגוסט 1942: "בלגרד היא העיר היחידה וסרביה היא המדינה היחידה שהפכו ליודנפריי". לאחר המלחמה הוסגר ליוגוסלביה, נשפט בעוון פשעי מלחמה, הורשע והוצא להורג.

==קורות חייו==
האראלד טורנר נולד בלוֹיְן לאב אנגלי שנשא אישה גרמניה, התיישב בגרמניה ושירת בצבא הפרוסי. טורנר רכש השכלה תיכונית במיינץ. ב-1908 התגייס לצבא הגרמני, לחם במהלך מלחמת העולם הראשונה, נפצע בחזית המזרחית ובחזית המערבית ועוטר במספר עיטורים על אומץ ליבו. ב-1919 הצטרף לפרייקור ובמקביל רכש דוקטורט במשפטים באוניברסיטת גיסן. הוא הועסק במספר תפקידי מטה במשרד האוצר של המדינה החופשית פרוסיה. ב-1930 הצטרף למפלגה הנאצית, ב-1932 הצטרף לאס אס, וב-1934 הוצב במשרד הראשי לביטחון הרייך. הוא התקדם במהירות בשלטון הנאצי, הודות להרמן גרינג פטרונו, היה בקובלנץ ובשנת 1936 היה למנכ"ל משרד האוצר הפרוסי בברלין.

לאחר פרוץ מלחמת העולם השנייה הוצב במנגנון הגנרלגוברנמן בפולין, ובהמשך, ביולי 1940, מונה למושל הצבאי של פריז. לאחר כיבוש יוגוסלביה מונה לראש המנהל האזרחי במנגנון הממשל הצבאי בסרביה, אשר נותרה בשליטה גרמנית לאחר חלוקת יוגוסלביה. לסגנו מונה גאורג קיסל. באוגוסט–ספטמבר 1941 טורנר ביקש רשות לגרש את יהודי סרביה לרומניה, פולין או רוסיה, אך נענה בשלילה. טורנר הורה על רצח יהודים ובני רומה במסגרת פעולות העונשין על פעולות הפרטיזנים של טיטו, על פיהם נקבע ש-100 בני אדם יוצאו להורג על כל חייל גרמני הרוג ו-50 על כל חייל גרמני פצוע, בגלל שחשש שהוצאה להורג של סרבים יעורר את התנגדות האוכלוסייה לגרמנים. במכתב שכתב באוקטובר 1941 הוא כתב שההוצאות להורג כפעולות עונשין אינן נעימות, אבל הן הכרחיות כדי להרתיע נגד פגיעה בחיילים גרמנים, ובנוסף הם דרך טובה לפתור את הבעיה היהודית. טורנר נמנה עם האחראים להקמתו והפעלתו של מחנה הריכוז סיימישטה, ועוד בטרם התקבלה ההחלטה על יישום הפתרון הסופי, פעל טורנר להשמדת יהודי סרביה. במרץ 1942 הפעיל טורנר משאיות גז להשמדת נשים וילדים יהודים, בעיקר באזור בלגרד. הוא דיווח בפירוט על מעשי הרצח למפקדת האס. אס, ובאוגוסט 1942 אף התרברב שבלגרד היא העיר היחידה וסרביה היא המדינה היחידה שהפכה ל"יודנפריי".

בראשית 1944 הועבר למספר תפקידי מטה בברלין ובהמשך בבאד טלץ. ב-1945 נפל בשבי כוחות הצבא הבריטי ובהמשך הוסגר ליוגוסלביה והועמד לדין על פשעי מלחמה. ב-22 בדצמבר 1946 נגזר דינו למוות, וב-9 במרץ 1947 הוא הוצא להורג בבלגרד בתלייה.

==קישורים חיצוניים==

* ולטר מנושק, [https://www.yadvashem.org/odot_pdf/Microsoft%20Word%20-%201133.pdf השמדת היהודים בסרביה], באתר יד ושם
* יוסף קוגלר, [https://www.yadvashem.org/he/articles/general/yugoslavia-historical-review.html שואת יהודי יוגוסלביה - סקירה היסטורית], באתר יד ושם.

==הערות שוליים==

קטגוריה:שואת יהודי יוגוסלביה
קטגוריה:שואת יהודי פולין
קטגוריה:אנשי אס אס
קטגוריה:המשרד הראשי לביטחון הרייך
קטגוריה:פושעי מלחמה נאצים שהוצאו להורג
קטגוריה:גרמנים שנולדו ב-1891
קטגוריה:גרמנים שנפטרו ב-1947
קרומהולץ

[[אורן לבן-קליפה בתצורת קרומהולץ ביער הלאומי ונאטצ'י]]
עצים שהרוח עיצבה בתצורת קרומהולץ בחוף אונה באורגון
קרומהולץ (מגרמנית: Krummholz, הלחם בסיסים של krumm – מעוות ו-Holz – עץ), מכונה גם קניהולץ (knieholz – עץ הברך) הוא סוג של צמחייה מעוותת ומגומדת האופיינית לנוף של קו העצים באזור התת-ארקטי והתת-אלפיני, שעוצבה בשל החשיפה המתמשכת לרוחות המקפיאות והעזות. תחת תנאים אלו יכולים העצים לשרוד רק כשהם מוגנים על ידי סלעים או כיסוי בשלג. ככל שהחלק התחתון של עצים אלו ממשיך לגדול, העלווה הופכת צפופה מאוד בסמוך לקרקע. בניופאונדלנד ולברדור ידועה תצורה זו כ"טקמור" (tuckamore). עצי קרומהולץ נמצאים גם על החופים כדוגמת חוף אורגון, שבהם העצים יכולים להיות גבוהים יותר מאשר קרוביהם התת-אלפיניים.

==מינים==
העצים הנפוצים שמופיעים בתצורת קרומהולץ כוללים: אשוחית נורווגית, אורן ההרים (Pinus mugo), אשוח ריחני (Abies balsamea), אשוחית אדומה (Picea rubens), אשוחית שחורה, אשוח תת-אלפיני, ארזית תת-אלפינית (Larix lyallii), אשוחית אנגלמן, אורן לבן-קליפה, אורן גמיש (Pinus flexilis) ואורן מפותל. מופעים של תצורת קרומהולץ של אשוחית שחורה נמצאים בטייגה של צפון קנדה. תצורות קרומהולץ של אשוחית שחורה ואשוח ריחני נמצאות בשפע באזור המעבר האלפיני של ההרים הלבנים של ניו המפשייר.

אשוח תת-אלפיני הוא המין הנלווה הנפוץ ביותר של אשוחית בצמחיית הקרומהולץ. מיני מחטניים נוספים נלווים כוללים ארזית תת-אלפינית, אורן לבן-קליפה, אורן גמיש ואורן לבן מערבי בדרום קולומביה הבריטית, וצוגה הררית במדרונות המזרחיים של רכס החוף. תת-מין של אורן מפותל (Pinus contorta var. contorta) הוא מין נלווה שולי במרבית האזור הפנימי של קולומביה הבריטית, למעט באזורים האלפינים הצחיחים של דרום-מערב מחוז קריבו/צ'ילקוטין (Cariboo/Chilcotin district) שם הוא מצוי בשפע. מיני אברשיים (Vaccinium scoparium, V. membranaceum, V. caespitosum, Cassiope mertensiana, Phyllodoce empetriformis) נפוצים באזור הצטברות השלג סביב בסיס מושבות הקרומהולץ.

==עץ דגל==
עץ דגל – [[הפארק הלאומי טורס דל פיינה בצ'ילה]]
וריאציה על תצורת קרומהולץ היא "עץ דגל" (Flag tree) או "עץ נס" (Banner tree). הענפים בצד הרוח מתים או מתעוותים בשל הרוח העזה הבלתי פוסקת כמעט והעץ מקבל צורה אופיינת דמוית דגל. כאשר החלק התחתון של העץ מוגן על ידי סלעים או מחסה שלג, מקבל רק החלק העליון החשוף תצורה זו. זהו מופע נפוץ בעצי האשוחית האדומה של הפסגות הגבוהות ביותר של מרכז ואפילו דרום רכס הרי האפלצ'ים, ונראה לעיתים קרובות ברמות ובפסגות הגבוהות סחופות הרוח של הרי אלגני בצפון-מזרח ארצות הברית. תצורה זו מופיעה בצורה בולטת ובתדירות גבוהה באזור הטבע הבראשיתי דולי סודס (Dolly Sods) ובאזור הטבע הבראשיתי רורינג פליינס וסט (Roaring Plains West) שלאורך המתלול המזרחי של הרי אלגני המכונה חזית אלגני (Allegheny Front) במזרח וירג'יניה המערבית, באופן טיפוסי החל מגובה 1,100 מטרים. רוחות הסחר באזורים הטרופיים בסמוך לקו המשווה יכולות לעצב עצים באופן דומה.

==קישורים חיצוניים==

<div style="direction: ltr;">
*[http://www.chem.ucla.edu/~alice/explorations/churchill/landscapes.htm Krumholtz formation in Hudson Bay subarctic landscape]
</div>

==הערות שוליים==

קטגוריה:יערנות
קטגוריה:הרים
דניאלה אורסטו

דניאלה אורסטו (באיטלקית: Daniele Orsato; נולד ב-23 בנובמבר 1975) הוא שופט כדורגל איטלקי. אורסטו שופט משחקים בסרייה א', וכן במסגרות משחקים של פיפ"א.

==קריירת שיפוט==
אורסטו הפך לשופט מטעם פיפ"א בשנת 2010. הוא שימש כשופט של משחקי מוקדמות יורו 2012 ומוקדמות מונדיאל 2014.

כמו כן, הוא שפט במשחקים של שלב הבתים במסגרת עונת 2012/13, 2013/14 ו-2014/15 בליגת האלופות.

בשנת 2016, אורסטו שפט את משחק שמינית הגמר הראשון בין פ.ס.וו. איינדהובן לבין אתלטיקו מדריד במסגרת עונת 2015/16 בליגת האלופות.

ב-14 במרץ 2017, אורסטו שפט את משחק הגומלין בין לסטר סיטי לבין סביליה במסגרת עונת 2016/17 בליגת האלופות, ואף זכה לשבחים רבים על ניהול המשחק.

ב-1 ביולי 2018, אורסטו שימש כשופט ה-VAR במשחק בין נבחרת קרואטיה לבין נבחרת דנמרק במסגרת שמינית גמר מונדיאל 2018.

ב-12 בפברואר 2019, אורסטו שפט את משחק שמינית הגמר הראשון בין מנצ'סטר יונייטד לבין פריז סן-ז'רמן במסגרת עונת 2018/19 בליגת האלופות. במשחק זה, הוא שלף 10 כרטיסים צהובים (6 למנצ'סטר יונייטד ו-4 לפריז סן-ז'רמן), ואף שלף כרטיס אדום לפול פוגבה בדקה ה-89.

בשנת 2020, שפט בגמר ליגת האלופות בעונת 2019/2020 בו ניצחה באיירן מינכן את פריז סן-ז'רמן בתוצאה 1-0.

==קישורים חיצוניים==

==הערות שוליים==

קטגוריה:שופטי כדורגל איטלקים
קטגוריה:איטליה: אישים בספורט
קטגוריה:איטלקים שנולדו ב-1975
גוד לאק צ'ארלי, הסרט: יוצאים לחופשה

גוד לאק צ'ארלי, הסרט: יוצאים לחופשה (באנגלית: !Good Luck Charlie, It's Christmas, בתרגום חופשי לעברית: בהצלחה צ'ארלי, זה חג המולד!) הוא סרט חג מולד אמריקאי טלוויזיוני המבוסס על סדרת הקומדיה של ערוץ דיסני "גוד לאק צ'ארלי". הסרט בוים על ידי ארלן סנפורד ונכתב על ידי ג'ף רודקי.

הסרט שודר לראשונה בארצות הברית בערוץ דיסני ב-2 בדצמבר 2011, עשר שנים לאחר ששודר הסרט האחרון של הערוץ, "'Twas the Night" משנת 2001. בישראל הסרט שודר לראשונה בערוץ דיסני ישראל עם תרגום לעברית ב-27 בינואר 2012. אורך הסרט הוא כ-90 דקות, ושפת המקור שלו היא אנגלית.

== תקציר העלילה ==
הסרט מתמקד בנסיעה המתוכננת של משפחת דנקן להוריה של איימי לרגל חופשת חג המולד. העלילה מסתבכת כשאיימי וטדי מאבדות את דרכן, בעוד שאר המשפחה נוסעת לבית הוריה של איימי. איימי וטדי עוברות שלל הרפתקאות במטרה להתאחד עם שאר המשפחה, כאשר בוב, גייב, צ'ארלי ופי. ג'יי יוצאים לחפש את בנות המשפחה החסרות ועוברים הרפתקאות שונות בעצמם. בסיום הסרט, כל המשפחה מתאחדת ואיימי מגלה לכולם שהיא בהריון. חלק מעלילת הסרט ממשיכה לעונה השלישית, שם איימי בהריון עם טובי.

== הדמויות והשחקנים ==
* טדי דנקן (ברידג'יט מנדלר) - אחותה הגדולה של צ'ארלי שעושה לה יומני וידאו.
* איימי אר. דנקן (לי-אלין בייקר) - אם המשפחה.
* גבריאל "גייב" דנקן (ברדלי סטיבן פרי) - האח השלישי במשפחה.
* "צ'ארלי" (שרלוט) דנקן (מיה טלריקו) - האחות הרביעית במשפחה, שאליה מיועדים יומני הווידאו של טדי.
* פטוניה (דברה מונק) - אמא של איימי.
* האנק (מיכאל קגן) - אבא של איימי.
* בוב (אריק אלן קרמר) - אב המשפחה.
* "פי-ג'יי" דנקן (ג'ייסון דולי) - "פי ג'יי" או באנגלית: PJ אלה ראשי תיבות ל"פוטי" ו"ג'ון". האח הבכור במשפחה.
* איש העוף (ג'רי סטרלי)
* אייבי (רייבן גודווין)

== ראו גם ==
* גוד לאק צ'ארלי

== קישורים חיצוניים ==
* 

קטגוריה:סרטי טלוויזיה אמריקאיים
קטגוריה:סרטי 2011
קטגוריה:סרטי קומדיה
קטגוריה:סרטים אמריקאיים
קטגוריה:סרטי חג המולד
קטגוריה:סרטי קומדיה אמריקאיים
קטגוריה:ערוץ דיסני: סרטי מקור
קטגוריה:סרטים מבוססי סדרות טלוויזיה
קטגוריה:סרטי מסע אמריקאיים
קטגוריה:סרטים באנגלית
קטגוריה:סרטי נעורים אמריקאיים
תוכנית רוטשילד טכניון למצוינים

תוכנית הטכניון למצוינים היא תוכנית מצטיינים לתואר ראשון בטכניון - מכון טכנולוגי לישראל, הכוללת לימודי מדע והנדסה בשילוב מחקר. בראש התוכנית עומד [https://yaakobi.net.technion.ac.il/ פרופסור איתן יעקובי].

== תוכנית הלימודים ==
בשנת הלימודים הראשונה משמשת תוכנית המצוינים כיחידת האם לסטודנטים, שכן, התוכנית מעודדת את המתקבלים להיחשף למגוון האפשרויות המוצעות בטכניון, ורק לאחר מכן לבחור מסלול לימודים מוגדר. בשנה זו תוכנית הלימודים כוללת לימודי מתמטיקה ופיזיקה ברמה הגבוהה ביותר, מקצוע לימוד ייחודי של התוכנית, ומקצועות נוספים בבחירה אישית לכל תלמיד.

בתום השנה הראשונה, מותאמת לכל סטודנט תוכנית לימודים במסגרת מסלול לימוד (אחד או יותר) בטכניון. יש אפשרות להתאמה גמישה ואישית של תוכנית הלימוד ומשכה. ניתן להשלים שני תארים בזמן הלימודים בתוכנית.

במהלך לימודיהם, תלמידי התוכנית משתתפים באופן פעיל במחקר בליווי חברי סגל בטכניון וצוות התוכנית. פעמים רבות מחקר זה מוביל לפרסומים מדעיים והמשך מחקר לתארים מתקדמים.

לאורך לימודיהם התלמידים נחשפים למגוון רחב של תחומי דעת ומחקרים עכשוויים דרך פעילויות התוכנית.

הסטודנטים שייכים לתוכנית המצוינים עד סיום התואר הראשון.

על הסטודנטים לעמוד ברמה האקדמית הנדרשת.

סטודנטים שהתקבלו ללימודי רפואה יכולים לשלב את תוכנית המצוינים עם לימודי רפואה, או עם המסלול לתואר כפול הנדסה ביו-רפואית ורפואה. סטודנטים שהתקבלו ללימודי ארכיטקטורה או לאדריכלות נוף יכולים לשלב לימודים אלה עם לימודי התוכנית.

ניתן לשלב לימודים הומניסטיים באוניברסיטת חיפה.

== ייחודה של התוכנית ==
תוכנית המצוינים של הטכניון מזכה את משתתפיה במגורים במעונות בקמפוס הטכניון, בפטור משכר לימוד, ובמלגת קיום חודשית הפוטרת אותם מהצורך לעבוד לפרנסתם.

תוכנית לימודים אקדמית גמישה לתואר ראשון בכל מסלולי הלימוד בטכניון, עם אפשרות לשילוב מספר מסלולים.

קורסים ייעודיים לתלמידי התוכנית והעשרה במגוון רחב של תחומי דעת.

השתתפות במחקר מדעי במקביל ללימודי התואר הראשון.

== תנאי קבלה ==
התוכנית מיועדת לאחוזון העליון בקרב המתקבלים בכל שנה ללימודי תואר ראשון בטכניון.

נדרש רקע במתמטיקה ופיזיקה ברמה מקבילה של (לפחות) 5 יחידות לימוד בבגרות.

הקבלה לתוכנית המצוינים כרוכה בתהליך מיון קפדני ופרטני.

== ראשי התוכנית בעבר ==
*[https://chemistry.technion.ac.il/members/nimrod-moiseyev/?lang=he פרופסור נמרוד מויסייב]
*[http://www.cs.technion.ac.il/he/people/freddy/ פרופסור אלפרד מ. ברוקשטיין]
*[https://marom.net.technion.ac.il פרופסור שמעון מרום]
*[https://phys.technion.ac.il/he/people/person/13 פרופסור ארז בראון]
*[https://yanai.net.technion.ac.il/פרופ-מיכאל-אלעד-הפקולטה-למדעי-המחשב/ פרופסור מיכאל (מיקי) אלעד]
*פרופסור עדית קידר

== קישורים חיצוניים ==
* [https://excellence.technion.ac.il/ תוכנית הטכניון למצוינים], באתר הטכניון
*אתר הטכניון

קטגוריה:תוכניות מצטיינים אוניברסיטאיות
קטגוריה:הטכניון - מכון טכנולוגי לישראל
ג'ון סטיינר

ג'ון סטיינר (באנגלית: John Stainer; 6 ביוני 1840 - 31 במרץ 1901) היה מלחין אנגלי ונגן עוגב, היה פרופסור למוזיקה באוניברסיטת אוקספורד.

==ביוגרפיה==

ג'ון סטיינר נולד בלונדון למשפחת נגר. בגיל 10 הוא החל לשיר במקלה של קתדרלת סנט פול וגיל 16 החל לנגן בעוגב. במקביל הוא למד באוניברסיטת אוקספורד בה סיים תואר ראשון בשנת 1864 ותואר שני ב-1866. תוך זמן קצר הוא השלים את התואר השלישי.

בשנת 1872 ג'ון סטיינר התמנה לנגן עוגב של קתדרלת סנט פול. בשנת 1878 הוא היה שופט בתחרות של התערוכה העולמית. בשנת 1879 הוא התקבל ללגיון הכבוד. בשנת 1888 כהוכרה לשירות המתמשך הוא קיבל תואר אבירות.

עוד בילדות ג'ון סטיינר נפצע בעין. הדבר גרם לכך שבשנת 1888 הוא התפטר מתפקידו בקתדרלת סנט פול. לאחר הפרישה הוא טייל עם אשתו בעיקר באיטליה. במהלך הביקור בורונה הוא הרגיש לא טוב ונפטר תוך זמן קצר.

במהלך הקריירה המוזיקלית ג'ון סטיינר כתב מספר יצירות שהיו פופולריות בזמנו, אך כמעט ולא מבוצעות כיום. בשנת 1887 הוא פרסם אוסף שירי חג מולד עם עיבוד מוזקלי. ספר זה כלל בין היתר מוזיקה לחג המולד הראשון, שמבוצעת עד היום.

==קישורים חיצוניים==

* [ https://web.archive.org/web/20200813090239/http://johnstainer.org.uk/ אתר לזכרו]
* 
* 

קטגוריה:מלחינים בריטים
קטגוריה:נגני עוגב אנגלים
קטגוריה:סגל אוניברסיטת אוקספורד
קטגוריה:מוזיקולוגים בריטים
קטגוריה:מקבלי אות לגיון הכבוד
קטגוריה:אבירים בריטים
קטגוריה:בריטים שנולדו ב-1840
קטגוריה:בריטים שנפטרו ב-1901
יחסי אזרבייג'ן–סרביה

יחסי אזרבייג'ן–סרביה הם היחסים הדו-צדדיים שבין הרפובליקה של אזרבייג'ן לבין הרפובליקה של סרביה. אזרבייג'ן מחזיקה בשגרירות בבלגרד ולסרביה שגרירות בבאקו. שתי המדינות חברות באו"ם, מועצת אירופה, שותפות לשלום, ארגון שיתוף הפעולה הכלכלי של הים השחור (BSEC), ובארגון לביטחון ולשיתוף פעולה באירופה (OSCE).

== היסטוריה ==
במהלך ההיסטוריה, סרביה וחלקים מאזרבייג'ן נכבשו בידי האימפריה העות'מאנית.

חטיבת הרובאים ה-223 שהורכבה מתושבי אזרבייג'ן השתתפה בכיבוש יוגוסלביה ובלגרד מידי גרמניה הנאצית במהלך מלחמת העולם השנייה.

== ביקורים רשמיים ==
* שר החוץ הסרבי, ווק ירמיץ', ביקר באזרבייג'ן ב-2009. נשיא סרביה בוריס טאדיץ', ביקר באזרבייג'ן ב-2010. במהלך ביקורו הגיע טאדיץ' לקבריהם של קורבנות ינואר השחור ודיבר על היחסים בין שתי המדינות.
* נשיא אזרבייג'ן, אילהם אלייב ביקר בסרביה בשנת 2011. אלייב וטאדיץ' חשפו אנדרטה לזכרו של וואזיר חג'ייבוב בעיירה נובי סאד, וכן השתתפו בפתיחת פארק טסמג'דאן בבלגרד.
* שתי המדינות משתפות פעולה בתחומי האנרגיה ובחינוך. בהתאם לכך שרי החוץ של שתי המדינות נועדים דרך קבוע.

== יחסים פוליטיים ==
סרביה הייתה בין המדינות שהצביעו בעד אזרבייג'ן בהחלטת העצרת הכללית של האו"ם 62/243, בעניין נגורנו קרבאך. ביום שבו הכריז נציג קוסובו על עצמאות חבל הארץ מסרביה, הצהירה אזרבייג'ן כי היא "רואה במעשה בלתי חוקי זה מנוגד לחוק הבינלאומי, ומכאן, עמדת אזרבייג'ן ברורה: היא אינה מכירה בעצמאותה של קוסובו". אזרבייג'ן הסיגה גם את כוחות השלום מקוסובו. טורקיה עשתה מאמצים ניכרים בכינוס ארגון הוועידה האסלאמית (OIC) שנערך בדקר, סנגל, למען הצהרה נחרצת בעד עצמאות קוסובו, אולם בין המדינות המתנגדות הייתה גם אזרבייג'ן. במהלך הישיבה הראשונה של הוועדה הבין-ממשלתית של אזרבייג'ן וסרביה ב-4 בנובמבר 2011, הצהיר היו"ר מאזרבייג'ן, שר הפיתוח הכלכלי, על תמיכה בסרביה. בתגובה, הצהירה סרביה כי היא תמשיך לתמוך בעמדת אזרבייג'ן בסכסוך נגד ארמניה.

שתי המדינות מתכננות לבטל את הצורך בוויזה עבור אזרחיהן.

== ראו גם ==
* יחסי אזרבייג'ן–ישראל
* יחסי ישראל–סרביה
* יחסי אזרבייג'ן–גרמניה

==קישורים חיצוניים==

== הערות שוליים ==
גאורג קיסל

ד"ר יוהאן גאורג פרידריך קיסל (בגרמנית: Johann Georg Friedrich Kiessel; 31 באוקטובר 1907, נירנברג, האימפריה הגרמנית – 30 בדצמבר 1950, בלגרד, הרפובליקה הפדרלית הסוציאליסטית של יוגוסלביה) היה משפטן וקצין גסטפו ואס אס בדרגת אובר-שטורמבאנפיהרר, אשר כיהן כסגן ראש המנהל האזרחי במנגנון הממשל הצבאי בסרביה בתקופת הכיבוש הנאצי, ונמנה עם האחראים להשמדת יהדות סרביה ובתוכה יהדות בלגרד. לאחר המלחמה הוסגר ליוגוסלביה, נשפט בעוון פשעי מלחמה, הורשע והוצא להורג.

==קורות חייו==
גאורג קיסל נולד בנירנברג. הוא רכש השכלה אקדמית במדע המדינה ובמשפטים וב-1930 קיבל דוקטורט מאוניברסיטת ארלנגן-נירנברג. ב-1934 הצטרף למפלגה הנאצית ובאוקטובר 1935 הצטרף ל-אס אס.

במהלך מלחמת העולם השנייה הוצב במנגנון המנהל האזרחי בפריז ובהמשך, לאחר כיבוש יוגוסלביה מונה לסגן ראש המנהל האזרחי במנגנון הממשל הצבאי בסרביה, תחת האראלד טורנר. הוא הוצב בבלגרד וכיהן בתפקידו עד נובמבר 1942. נטל חלק מרכזי בהשמדת יהודי סרביה אם באמצעות הוצאתם להורג על ידי כיתות יורים או ברכישה והפעלה של משאיות גז להשמדת נשים וילדים, בעיקר באזור בלגרד. לאחר סיום תפקידו של טורנר, סיים גם קיסל את תפקידו ביוגוסלביה. בינואר 1943 הצטרף לוואפן אס אס ובאמצע 1944 הועבר למשרד הראשי לביטחון הרייך.

בדצמבר 1944 מונה לראש הגסטפו בבידגושץ', אך בינואר 1945 עם כיבוש האזור על ידי הצבא האדום, הועבר לברמן ומונה למפקד משטרת הביטחון המקומית. בהמשך, נפל בשבי כוחות הצבא הבריטי. הוא הוסגר ליוגוסלביה והועמד לדין על פשעי מלחמה. ב-7 במרץ 1947 נגזר דינו למוות, וב-30 בדצמבר 1950 הוא הוצא להורג בבלגרד בתלייה.

==קישורים חיצוניים==
* ולטר מנושק, [https://www.yadvashem.org/odot_pdf/Microsoft%20Word%20-%201133.pdf השמדת היהודים בסרביה], באתר יד ושם
* יוסף קוגלר, [https://www.yadvashem.org/he/articles/general/yugoslavia-historical-review.html שואת יהודי יוגוסלביה - סקירה היסטורית], באתר יד ושם.

==הערות שוליים==

קטגוריה:שואת יהודי יוגוסלביה
קטגוריה:אנשי אס אס
קטגוריה:אנשי הגסטפו
קטגוריה:פושעי מלחמה נאצים שהוצאו להורג
קטגוריה:גרמנים שנולדו ב-1907
קטגוריה:גרמנים שנפטרו ב-1950
דורין ני וריאן

דורין ני וריאן (באירית: Doireann Ní Bhriain; נולדה בשנת 1952) היא מנחת טלוויזיה אירית.

== ביוגרפיה ==
ני וריאן נולדה בדבלין כאחת משלושה ילדים של שחקנית ועובד בשירות הציבורי, בגיל שמונה לקחה חלק בתוכנית רדיו ביחד עם אמה, היא בוגרת לימודי צרפתית וספרדית מאוניברסיטת קולג' דבלין (University College Dublin), בנוסף היא דוברת של השפה האירית.

ב-1972 התחילה לעבוד ברשת השידור הציבורית של אירלנד "RTÉ" כמנחת תוכניות טלוויזיה לילדים, לאחר מכן הגישה את תוכנית החדשות והאקטואליה "Tangents" ובכך נהייתה לאחת הנשים הראשונות שהגישו מהדורת חדשות באירלנד, היא גם הגישה את התוכנית בשפה האירית "Féach".

ב-1976 עזבה את עבודתה בתחום התקשורת על מנת מעבר לקניה שם לימדה בבתי ספר כפריים ולאחר מכן בניירובי.

ב-1979 החלה לשמש ככתבת של תוכנית הרדיו "Women Today" ובסופו של דבר הגישה את התוכנית לאחר פרישתה של המגישה.

ב-1981 הנחתה את האירוויזיון, היא קיבלה את ההצעה להנחות את התחרות עקב היותה מגישת טלוויזיה מוכרת במדינתה שגם דוברת צרפתית.

לאחר הנחיית האירוויזיון פרשה בפעם השנייה מ-RTÉ.

באירוויזיון 1991 הגישה פרשנות לטלוויזיה האירית.

ב-1993 זכתה ב-"Jacob's Award", פרס הטלוויזיה האירית.

בשנות ה-2000 לקחה חלק במספר פרויקטים בתחום האומנות.

היא נשואה לעיתונאי אנדי פולק ולהם שני ילדים.

== קישורים חיצוניים ==

* 
* 

== הערות שוליים ==

קטגוריה:מנחי האירוויזיון באירלנד
קטגוריה:מנחי טלוויזיה אירים
קטגוריה:ילידות 1952
עילי בנירי

עילי בנירי (נולד ב-30 בספטמבר 2000) הוא שחקן ברידג' ישראלי, סגן אלוף העולם עד גיל 21 בין השנים 2018-2019 וסגן אלוף אירופה עד גיל 21 לשנת 2017. נכון ליולי 2022, בעל תואר רב אמן ארד.כיום חבר נבחרת ישראל עד גיל 25. בנירי מדורג במקום הראשון מקרב השחקנים הישראלים עד גיל 25<ref></ref>.

== הישגים בקריירה ==
==== הישגים בישראל ====
*זכייה במקום הראשון באליפות ישראל עד גיל 26 בברידג' יחד עם אסף יקותיאלי.
* זכייה במקום הראשון באליפות ישראל עד גיל 26 בברידג' יחד עם ליה פטלקו.
* מקום שני באליפות אירופה לנבחרות עד גיל 21 כחלק מנבחרת ישראל הצעירה.

==== הישגים בינלאומיים ====
* מקום שני באליפות אירופה לנבחרות עד גיל 21, בשנת 2017 שהתקיימה בסמורין, סלובקיה.

באליפות זו בנירי ושותפו ניר חוטורסקי סיימו במקום הראשון בדירוג הזוגות המכונה "באטלר".
* מקום שני באליפות העולם עד גיל 21 לקבוצות, בשנת 2018, שהתקיימה בווג'יאנג, סין, יחד עם שותפו ניר חוטורסקי וחברי הקבוצה: אביב זייטק - תומר לונשטיין, גל מתתיהו - יונתן שליבוביץ'.
גם בתחרות זו סיימו בנירי ושותפו ניר חוטורסקי במקום הראשון בדירוג ה"באטלר" של התחרות.
*מדליית כסף באליפות העולם לזוגות עד גיל 21, בשנת 2019, שהתקיימה באופטייה, קרואטיה, יחד עם שותפו השוודי אלכסנדר סנדין<ref></ref>.
*זכייה במדליית הארד באליפות אירופה עד גיל 25, בשנת 2022, שהתקיימה בולדהובן, הולנד, יחד עם שותפו אמיר עציון וחברי קבוצתו: ניר חוטורסקי - אביב זייטק, דניאל מסיקה - עידו מושקוביץ.<ref></ref>
*מקום שני באליפות אירופה לנבחרות עד גיל 26, בשנת 2024, שהתקיימה בורוצלב, פולין.<ref></ref>

== מחוץ לברידג' ==

בשנת 2019 השתתף בשעשועון הטריוויה "המרדף" המשודר בתאגיד השידור הציבור "כאן".

באפריל 2019 התגייס לצה"ל כספורטאי פעיל.

== קישורים חיצוניים ==

== הערות שוליים ==

קטגוריה:שחקני ברידג' ישראלים
קטגוריה:ישראלים שנולדו ב-2000
דדליין

במערכת העיתון "[[ידיעות אחרונות" מוצג שעון דיגיטלי המציג את השעה הנוכחית וספירה לאחור של הזמן שנותר עד לסגירת העיתון. ניתן לחשב שהדדליין הוא 23:45]]
דדליין (מאנגלית: Deadline, ובעברית: מוֹעֵד אַחֲרוֹן) היא השעה שנקבעה לסיומה של פעילות מסוימת, ולכן על כל העוסקים בפעילות זו לכוון צעדיהם כך שיעמדו בשעה שנקבעה.

בניהול נהוג לקבוע אבני דרך לסיומם של שלבים המרכיבים פעילות, כדי להבטיח את סיומה של כלל הפעילות עד למועד שנקבע. קביעת אבני דרך מקטינה את הסיכוי ששלב מסוים בפעילות יגרור לחריזה מהדדליין, ומאפשרת שקיפות טובה יותר לגבי התקדמות הביצוע של השלבים או איתור בעיות בדרך להשגת הדדליין.

להצגת הזמן שנותר עד לדדליין משמשת ספירה לאחור.
== דוגמאות לשימושים ==
* לעיתון יומי קבוע דדליין (ובעברית: שְׁעַת נְעִילָה, כשמדובר בדדליין של עיתון) שעד אליו על מערכת העיתון לסיים את הכנתו לדפוס, על מנת שהעיתון יגיע לקוראיו בשעה שהם רגילים לקבלו. ככל שהשלבים שלאחר הדדליין (הדפסה והפצה) מהירים יותר, כך ניתן לקבוע דדליין מאוחר יותר, ובכך להביא לקוראים ידיעות טריות יותר. לדדליין בעיתונות הייתה חשיבות גדולה כאשר העיתון המודפס היה מקור חדשות עיקרי. בתקופה הנוכחית, שבה העיתון המודפס אינו יכול להתחרות בעדכניותו עם אתרי החדשות, לדחיית הדדליין חשיבות פחותה.
* מענה למכרז יש להגיש בשעה שקבעו עורכי המכרז, והצעה המוגשת לאחר מועד זה נפסלת על הסף.
* כניסת שבת היא הרגע שבו מתחילה השבת, ונכנסים לתוקף כל האיסורים על עבודה בשבת. כל ההכנות לשבת, שנעשות ביום שישי, מכוונות שלא לחרוג מדדליין זה.
* למבחן בבית ספר קבועה שעת סיום, ובהגיע שעה זו יש לחדול מכתיבת המבחן. חלק מטקטיקת ההצלחה במבחן היא ההתמודדות עם דדליין זה. תלמידים בעלי מוגבלות מקבלים דחייה של הדדליין, מתוך התחשבות במוגבלותם.
* בטרמינולוגיה צבאית מקובל המונח "שעת השין" לציון השעה שנקבעה לתחילתו של מבצע צבאי.

==קישורים חיצוניים==

* זאב גלילי, [https://www.zeevgalili.com/2013/05/18479 DEADLINE ("דד ליין") – משמעות הביטוי, מקורו וגלגוליו], באתר "היגיון בשיגעון", 21 במאי 2013

==הערות שוליים==

קטגוריה:ניהול פרויקטים
תאמין לי

תאמין לי הוא אלבומה השני של הזמרת הישראלית עדן בן זקן. האלבום יצא לאור ב-4 בספטמבר 2016, על ידי חברת התקליטים ארומה מיוזיק. מהאלבום יצאו חמישה סינגלים: "תאמין לי", "כל העיר שלנו", "תזיזו", "אף אחד" ו"אין לי אותך".

ב-20 בנובמבר 2016, חודשיים וחצי לאחר יציאת האלבום, האלבום זכה למעמד אלבום פלטינה.

== סינגלים וקליפים ==
* "תאמין לי" - יצא לאור ב-12 במרץ 2016, כסינגל הראשון מתוך האלבום. השיר נכתב והולחן על ידי דולב רם ופן חזות, וזכה להצלחה רבה עם צאתו, כאשר הגיע בשיאו אל המקום ה-3 במדיה פורסט. הקליפ שיר צבר כ-14.8 מיליון צפיות נכון למרץ 2019, מה שהופך אותו לקליפ ה-8 הנצפה ביותר של בן זקן.
* "כל העיר שלנו" - יצא לאור ב-7 ביוני 2016, כסינגל השני מתוך האלבום. השיר נכתב והולחן על ידי דולב רם ופן חזות, וגם זכה להצלחה רבה עם צאתו כאשר הגיע בשיאו אל המקום ה-8 במדיה פורסט. הקליפ של השיר צבר כ-17.7 מיליון צפיות נכון למרץ 2019.
* "תזיזו" - יצא לאור ב-15 באוגוסט 2016, כסינגל השלישי מתוך האלבום. השיר משמש כשיר הנושא של ערוץ הילדים לאותה שנה. השיר נכתב והולחן על ידי דולב רם ופן חזות, וזכה להצלחה רבה כאשר הגיע בשיאו אל המקום ה-3 במדיה פורסט. השיר צבר כ-21 מיליון צפיות נכון למרץ 2019, מה שהופך אותו לקליפ ה-4 הנצפה ביותר של עדן בן זקן.
* "אף אחד" - יצא לאור שבוע לאחר יציאת האלבום, ב-11 בספטמבר 2016 כסינגל הרביעי מתוך האלבום. השיר נכתב והולחן על ידי הראל סנדרוסקי, וזכה להצלחה רבה כאשר הגיע בשיאו אל המקום ה-2 במדיה פורסט. השיר צבר כ-18.6 מיליון צפיות נכון למרץ 2019, מה שהופך אותו לקליפ ה-6 הנצפה ביותר של עדן בן זקן.
* "אין לי אותך" - יצא לאור ב-15 בנובמבר 2016 כסינגל החמישי מתוך האלבום. השיר נכתב על ידי דולב רם והולחן על ידי תמר יהלומי. השיר צבר כ-7.2 מיליון צפיות נכון למרץ 2019.
* "הייתי חוזרת" - יצא לאור בשנת 2016, כסינגל השישי והאחרון מתוך האלבום.

== רשימת רצועות ==

== קישורים חיצוניים ==

* [https://open.spotify.com/album/3vukQw7IWn00Fc4Am4sVL0 האלבום] ברשת הזרמת המדיה, ספוטיפיי

== הערות שוליים ==

קטגוריה:אלבומי 2016
קטגוריה:אלבומי עדן בן זקן
קטגוריה:אלבומים בעברית
קטגוריה:אלבומים שהופקו על ידי ינון יהל
קטגוריה:אלבומי פלטינה בישראל
קטגוריה:אלבומי חברת ארומה מיוזיק
נער המים

נער המים (באנגלית: The Waterboy) הוא סרט קומדיה אמריקאי משנת 1998 בבימויו של פרנק קורצ'י ובכיכובם של אדם סנדלר, קתי בייטס, פירוזה באלק, הנרי וינקלר, ג'רי ריד, לארי גיליארד ג'וניור, בלייק קלארק, פיטר דנטה, וג'ונתן לוגראן.

סנדלר הפיק את הסרט וכתב את התסריט יחד עם טים הרליהי.

הסרט גרף מעל ל-161 מיליון דולרים באמריקה הצפונית לבדה.

== תקציר העלילה ==
אדם סנדלר מגלם את בובי בושר בן ה-31. בושר, אשר סובל מבעיות חברתיות ומחוסר יכולת לשלוט בכעס שלו, עובד כנער מים עבור קבוצת הפוטבול של אוניברסיטת לואיזיאנה קוגרס ומתגורר בבית אימו השתלטנית. לאחר ששחקני הקבוצה התעמרו בו הוא פוטר לבסוף על ידי המאמן. בעקבות כך הוא מצא קבוצת פוטבול אחרת לעבוד עבורה. המאמן של קבוצת הפוטבול שהוא עובד עבורה, מבחין בבעיית הכעס של בושר ונותן לו בעקבות כך לשחק בקבוצה. למרות התנגדות אימו של בושר, הוא ממשיך לשחק פוטבול. בושר לומד להשתמש בכעס שלו על מנת להתמודד עם השחקנים היריבים כאשר הוא מעמיד פנים שהם צוחקים עליו. בעקבות כך הוא הופך לאחד משחקני הפוטבול המובילים ולמושא אהבתה של ויקי ואלנקורט, כל זאת תוך כדי שהוא מוביל את קבוצתו למשחק הגמר המכריע.

==קישורים חיצוניים==

קטגוריה:סרטי 1998
קטגוריה:ערכים שבהם תבנית בריטניקה אינה מתאימה
קטגוריה:סרטי פוטבול
קטגוריה:סרטים באנגלית
קטגוריה:סרטי פולחן
קטגוריה:סרטי קומדיה אמריקאיים משנת 1998
ג'וני נמוניק

ג'וני נמוניק (באנגלית: Johnny Mnemonic) הוא סרט סייברפאנק-פעולה-מותחן קנדי-אמריקאי משנת 1995 אשר בוים על ידי רוברט לונגו. בסרט מככבים קיאנו ריבס ודולף לונדגרן. הסרט מבוסס על ספר באותו השם מאת ויליאם גיבסון.

הסרט מציג את ההשקפה הדיסטופיסטית של גיבסון על העתיד בו העולם נשלט על ידי תאגידי-על.

הסרט יצא לאקרנים בארצות הברית ב-26 במאי 1995, זכה לביקורות שליליות ונכשל בקופות.

== תקציר העלילה ==
עלילת הסרט מתרחשת בשנת 2021. ג'וני נמוניק (קיאנו ריבס) הוא סוחר נתונים עם שתל קיברנטי במוחו אשר מאפשר לו לאחסן במוחו נתונים אשר רגישים מדי עבור רשתות מחשבים רגילות. המוח של ג'וני מסוגל לשאת 80 ג'יגה בייט של נתונים, או 160 ג'יגה בייט אם הוא משתמש במכפיל. ג'וני משתמש בשתל על מנת לשמש כשליח בין גורמים שונים. באחת מהמשימות הוא טוען על השתל נתונים בכמות החורגת מהמגבלות של השתל (ועל כן הוא עשוי למות אם הנתונים לא יוסרו בזמן מהשתל), אלא מכיל גם מידע בעל ערך רב יותר מכפי שדמיין אי פעם. הוא צריך להביא את הנתונים אל היעד בזמן ולהימנע מלהיהרג על ידי מתנקשים שנשלחו בעקבותיו.

==קישורים חיצוניים==

קטגוריה:סרטי 1995
קטגוריה:סרטי פעולה אמריקאיים
קטגוריה:סרטים קנדיים
קטגוריה:סרטים באנגלית
קטגוריה:סרטים ביפנית
קטגוריה:סרטי מדע בדיוני אמריקאיים
קטגוריה:סרטי סייברפאנק
קטגוריה:סרטי מתח אמריקאיים
קטגוריה:סרטי מדע בדיוני מ-1995
פרנץ נויהאוזן

ד"ר פרנץ נויהאוזן (בגרמנית: Franz Neuhausen; 3 בדצמבר 1887, מרציג, האימפריה הגרמנית – 14 באפריל 1966, מינכן, גרמניה המערבית) היה תעשיין גרמני אשר במהלך מלחמת העולם השנייה כיהן כראש המנהל הכלכלי במנגנון הממשל הצבאי בסרביה בדרגת גרופנפיהרר, והיה אחראי לשוד רכושם של יהודי סרביה ובכללם יהודי בלגרד. בהמשך, לאחר השמדת יהדות סרביה, כיהן כראש המנהל האזרחי והחליף את האראלד טורנר.

==קורות חייו==
פרנץ נויהאוזן נולד במרציג ובמהלך מלחמת העולם הראשונה שירת כטייס בצבא האימפריה הגרמנית. לאחר המלחמה הצטרף למפלגה הנאצית וכיהן כנספח האווירי הגרמני בבלגרד. הוא רקם קשרים אישיים עם הרמן גרינג ואלו הועילו לפעילותו הכלכלית בתחום התעשייה. עד סוף שנות ה-30 של המאה ה-20 הפך לאיל הון.

במהלך מלחמת העולם השנייה, לאחר כיבוש יוגוסלביה מונה לראש המנהל הכלכלי במנגנון הממשל הצבאי בסרביה. במסגרת תפקידו היה אחראי לגזלת רכושם של יהודי סרביה. כן היה אחראי להלאמת בנקים סרביים וגריפת רווחים ממפעלי תעשייה שונים בתחומי סרביה. כיהן כיושב ראש אתר כריית הנחושת בבור, ובמסגרת תפקידו העביד 6,200 יהודים בעבודות כפייה במכרות. בהמשך מונה לראש המנהל הכלכלי ביוון ובאיטליה. ב-18 באוקטובר 1943 מונה לראש המנהל האזרחי במנגנון הממשל הצבאי בסרביה והחליף את האראלד טורנר.

במהלך תפקידיו הועברו לברלין תלונות על שחיתות כנגד נויהאוזן שעיקרן העברת רק חלק מהכספים לשלטונות הרייך וגריפת רווחים אישיים. בנובמבר 1944 הודח מתפקידו, נעצר ונכלא בעוון שחיתות. לאחר מספר חדשים שוחרר למעצר בית לאחר התערבותו האישית של הרמן גרינג. ב-1945 נפל בשבי כוחות הצבא הבריטי ובהמשך הוסגר ליוגוסלביה והועמד לדין על פשעי מלחמה. ב-1947 הורשע ונדון ל-20 שנות מאסר. ב-1953 זכה לחנינה, עבר לגרמניה המערבית, ושם נפטר ב-1966.

==קישורים חיצוניים==
* ולטר מנושק, [https://www.yadvashem.org/odot_pdf/Microsoft%20Word%20-%201133.pdf השמדת היהודים בסרביה], באתר יד ושם

==הערות שוליים==

קטגוריה:פושעי מלחמה נאצים
קטגוריה:שואת יהודי יוגוסלביה
קטגוריה:גרמנים שנולדו ב-1887
קטגוריה:גרמנים שנפטרו ב-1966
סחרור בשחקים

סחרור בשחקים (באנגלית: Terminal Velocity) הוא סרט פעולה אמריקאי משנת 1994 אשר בוים על ידי דראן סאראפיאן ובכיכובם של צ'רלי שין, נסטסיה קינסקי, ג'יימס גנדולפיני וכריסטופר מקדונלד. פסקול הסרט נוצר על ידי ג'ואל מקנילי.

במקור, התפקיד שגילם שין בסרט נכתב עבור טום קרוז.

== תקציר העלילה ==
דיץ' ברודי (צ'רלי שין) הוא מדריך צניחה חופשית. בתחילת הסרט מגיעה אל ברודי לקוחה חדשה בשם כריס מורו (נסטסיה קינסקי) אשר במהלך הקפיצה הראשונה שלה היא לא פותחת את המצנח ולכאורה נהרגת.

ברודי מגלה בהמשך שמורו זייפה את מותה וכי היא למעשה מרגלת רוסיה שמנסה לגנוב משלוח זהב. ברודי נאלץ כעת להשתמש בכישורי הצניחה שלו על מנת להערים על הנבלים ולהישאר בחיים.

==קישורים חיצוניים==

קטגוריה:סרטי 1994
קטגוריה:סרטי תעופה אמריקאיים
קטגוריה:סרטים באנגלית
קטגוריה:סרטי פעולה אמריקאיים
קטגוריה:סרטי ריגול
הוקוס פוקוס (סרט, 1993)

הוקוס פוקוס (באנגלית: Hocus Pocus) הוא סרט קומדיה-אימה-פנטזיה אמריקאי משנת 1993 בבימויו של קני אורטגה. עלילת הסרט מתמקדת בשלישיית מכשפות מהמאה ה-17 (מגולמות על ידי בט מידלר, קתי נאג'ימי ושרה ג'סיקה פרקר) אותם נער מתבגר (מגולם על ידי עמרי כץ) מקים בטעות לתחייה בסיילם, מסצ'וסטס, במהלך חג ליל כל הקדושים.

סרט המשך בשם "הוקוס פוקוס 2" עלה בדיסני+ בשנת 2022.

== תקציר העלילה ==
בשנת 1693 שלוש האחיות של משפחת סנדרסון - ויניפרד, מרי ושרה - הוצאו להורג בעיירה סיילם שבמסצ'וסטס משום שעסקו בכישוף ושאבו את "כוח החיים" מנערה צעירה בשם אמילי בינקס. זמן קצר לפני הוצאתן להורג ויניפרד הטילה קללה אשר תאפשר להן לחזור לחיים בערב ליל כל הקדושים אם אדם בתול ידליק את הלהבה השחורה בנר מכושף בביתן.

שלוש מאות שנים מאוחר יותר, הנער מקס דניסון (עמרי כץ) עובר לסיילם שבמסצ'וסטס מלוס אנג'לס. במהלך מאמציו להרשים את ידידתו אליסון הוא שובר בטעות את הקללה ומחזיר את האחיות מן המתים.

כעת מקס, אחותו הצעירה, ידידתו אליסון, וחתול מכושף בן 300 שנים חייבים להציל את ילדי סיילם מהמכשפות אשר חותרות לשאוב את "כוח החיים" מילדי העיירה על מנת לזכות בחיי נצח.

== צוות השחקנים הראשי ==
* בט מידלר - בתפקיד ויניפרד "וויני" סנדרסון, האחות הבכורה במשפחת המכשפות. וינפרד היא האחות האינטליגנטית במשפחה אשר ובפועל המנהיגה של החבורה. לויניפרד יש את יכולות הקסם החזקות ביותר מבין כל האחיות במשפחת המכשפות.
* שרה ג'סיקה פרקר - בתפקיד שרה סנדרסון, האחות הצעירה והיפה ביותר במשפחת המכשפות, אך היא גם האחות הטיפשה ביותר. יש לה את היכולת להפנט את הקורבנות הצעירים של האחיות.
* קתי נאג'ימי - בתפקיד מרי סנדרסון, המכשפה האמצעית במשפחת המכשפות. יש לה חוש ריח מפותח במיוחד בו היא מסתייעת על מנת לאתר ילדים.
* עמרי כץ - בתפקיד הנער הסרקסטי מקסימיליאן "מקס" דניסון אשר עבר לאחרונה לעיירה סיילם שבמסצ'וסטס מלוס אנג'לס.
* ת'ורה ברץ' - בתפקיד דניאלה "דני" דניסון, אחותו הצעירה וחסרת הפחד של מקס אשר אוהבת במיוחד לחגוג את חג ליל כל הקדושים.
* וינסה שו - בתפקיד אליסון ווטס, מושא האהבה של מקס אשר לומדת באותה הכיתה כמוהו.
* צ'ארלס רוקט - בתפקיד דייוויד "דייב" דניסון, אביהם של מקס ודני.
* סטפני פארסי - בתפקיד ג'ניפר "ג'ני" דניסון, אמם של מקס ודני.
* שון מאריי - בתפקיד ת'קרי בינקס, נער צעיר וטוב לב משנת 1693 עליו הוטלה קללה שהפכה אותו לחתול שחור בן אלמוות.
* ג'ייסון מרסדן - מדבב את קולו של החתול ת'קרי בינקס

==קישורים חיצוניים==

* 

קטגוריה:סרטי 1993
קטגוריה:סרטי קומדיית אימה
קטגוריה:סרטים באנגלית
קטגוריה:סרטי פנטזיה אמריקאיים
קטגוריה:סרטים על ליל כל הקדושים
קטגוריה:סרטי פולחן
קטגוריה:מכשפות בקולנוע ובטלוויזיה
קטגוריה:סרטי אימה על-טבעיים אמריקאיים
צעצועים (סרט)

צעצועים (באנגלית: Toys) הוא סרט קומדיה-פנטזיה אמריקאי משנת 1992 בבימויו של בארי לוינסון, נכתב על ידי לוינסון וולרי קרטין, ובכיכובם של רובין ויליאמס, מייקל גמבון, ג'ואן קיוזאק, רובין רייט, אל אל קול ג'יי, סם לוינסון, וג'יימי פוקס.

הסרט יצא לקרנים בדצמבר 1992 בארצות הברית.

== תקציר העלילה ==
קנת' זבו, הוא המייסד והבעלים האקסצנטרי של חברת "צעצועי זבו" הפציפיסטית. קנת' מבין שהוא גוסס, אך הוא לא מרגיש בטוח להוריש את המפעל לילדיו לסלי (רובין ויליאמס) ואלסאטיה (ג'ואן קיוזאק), מבוגרים עם ראיית עולם של ילדים אשר סייעו לו רבות לפתח ולבדוק צעצועים, משום שהוא לא סבור שהם יהיו מסוגלים לנהל את החברה בהצלחה.

בעקבות כך קנת' מוריש את החברה לאחיו לילנד, איש צבא במקצועו. לילנד מתוסכל מכך שמעולם לא הפך לגנרל ומייחל לתקופה של מלחמה. לאחר שהרעיונות של החברה נגנבים על ידי חברות יריבות לילנד מזמן את בנו פטריק (אל אל קול ג'יי), שגם הוא איש צבא, והם מחליטים להשתמש במפעל על מנת לייצר נשק במקום צעצועים. בעקבות כך לסלי, חבריו, ובני משפחתו מחליטים לשים קץ לעריצות של הדוד הגנרל.

==קישורים חיצוניים==

קטגוריה:סרטי 1992
קטגוריה:סרטי פוקס המאה ה-20
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטי הרפתקאות אמריקאיים
קטגוריה:סרטי בארי לוינסון
מכסח הדשא (סרט)

מכסח הדשא (באנגלית: The Lawnmower Man) הוא מותחן-מדע בדיוני אמריקאי משנת 1992 בבימויו של ברט לאונרד. הסרט מבוסס באופן רופף על סיפור קצר מאת סטיבן קינג עם אותו השם, אף על פי כן, מלבד סצנה אחת, הספר והסרט שונים לחלוטין.

בשנת 1996 יצא סרט המשך לסרט זה.

== תקציר העלילה ==
המדען ד"ר אנג'לו עובד על פרויקט אשר במסגרתו הוא מנסה להגדיל את האינטליגנציה של שימפנזים. אחד השימפנזים עליו מבוצע הניסוי נמלט מהמעבדה ובעקבות כך הניסוי נפסק לאלתר. בהמשך ד"ר אנג'לו מחליט שימשיך את הניסוי על איוב, אדם פשוט אשר עובד כגנן מקומי.

אנג'לו מזמין את איוב לשחק מספר משחקי מציאות וירטואלית בביתו ומשכנע את איוב לקחת חלק בניסויים אותם הוא עורך כאשר הוא אומר לו שהניסויים יגרמו לו להיות חכם יותר. איוב מסכים ומתחיל לקחת חלק בתוכנית למידה מואצת בשילוב עם נטילת תרופות פסיכוטרופיות, ושימוש במציאות וירטואלית.

איוב הופך בעקבות כך חכם יותר אף מד"ר אנג'לו אשר מתחיל לקחת את איוב למעבדה שלו על מנת להמשיך את הניסויים שם. איוב רוכש בהמשך כוחות טלקינזיס. כוחותיו ויכולותיו של איוב ממשיכים לגדול והוא נוקם בהמשך בכל מי שהתעללו בו בעבר.

==קישורים חיצוניים==

קטגוריה:סרטי 1992
קטגוריה:סרטי אימה מ-1992
קטגוריה:סרטי מדע בדיוני אמריקאיים
קטגוריה:סרטי פולחן
קטגוריה:סרטי מדע בדיוני מ-1992
ריקושט (סרט)

ריקושט (באנגלית: Ricochet) הוא סרט פעולה אמריקאי משנת 1991 בבימויו של ראסל מולקהי ובכיכובם של דנזל וושינגטון, ג'ון ליתגאו, אייס טי, קווין פולק ולינדזי וגנר.

== תקציר העלילה ==
השוטר ניק סטיילס (דנזל וושינגטון) מצליח למנוע שוד גדול ולעצור את הפושע ארל טאלבוט בלייק (ג'ון ליתגאו). בעקבות המקרה סטיילס מקבל קידום מהיר והופך לעוזר התובע המחוזי של לוס אנג'לס.

מספר שנים לאחר מכן בלייק מצליח לברוח מהכלא והוא מעוניין לנקום בסטילס על שגרם לו לשבת בכלא. אף על פי כן, בלייק איננו מעוניין במותו של סטיילס אלא במקום זאת הוא מעוניין להפוך את חייו לגיהנום אמיתי על ידי הפקת ראיות לפשעים שבוצעו לכאורה על ידי סטיילס.

==קישורים חיצוניים==

* 

קטגוריה:סרטי 1991
הנסיך הקטן (סרט, 1974)

הנסיך הקטן (באנגלית: The Little Prince) הוא סרט מוזיקלי-פנטזיה אמריקאי משנת 1974. הסרט הופק ובוים על ידי סטנלי דונן ומבוסס על ספר הילדים הקלאסי "הנסיך הקטן" מאת הסופר, המשורר והטייס הצרפתי אנטואן דה סנט-אכזופרי. בסרט מככבים ריצ'רד קילי, ג'ין ויילדר, דונה מק'צ'ני, ג'וס אקלנד וויקטור ספינטי.

סצנות המדבר בסרט צולמו בתוניסיה.

== תקציר העלילה ==
העלילה מתמקדת בטייס (מגולם על ידי ריצ'רד קילי) אשר נאלץ לבצע נחיתת חירום במדבר סהרה. במהלך שהותו במדבר הוא מתיידד עם ילד צעיר המכונה "הנסיך הקטן" אשר הגיע במקור מהאסטרואיד B-612. בימים הבאים, הטייס שומע על עברו של הנסיך ומסעותיו השונים ברחבי מערכת השמש. שהוא מגיע סוף סוף לכדור הארץ הנסיך הקטן למד את חשיבות החיים. לפני שהנסיך הקטן מת מהכשת נחש, הוא חולק את הלקחים שלמד עם הטייס. אף על פי שהטייס מנסה לשמור על הנסיך הקטן בחיים, הנסיך הקטן נעלם לחלוטין בבוקר והטייס מחפש אותו במדבר אך מוותר לאחר שהבין שהנסיך הקטן מעולם לא היה קיים. לאחר מכן הטייס מצליח להתניע את המטוס ולטוס משם.

==קישורים חיצוניים==

קטגוריה:סרטי 1974
קטגוריה:סרטים מוזיקליים אמריקאיים
קטגוריה:סרטי מדע בדיוני ופנטזיה
קטגוריה:סרטי מדע בדיוני אמריקאיים
קטגוריה:סרטי ילדים
קטגוריה:סרטי פולחן
קטגוריה:סרטי סטנלי דונן
אדון זאב

"אדון זאב" היא סדרה בת שמונה הדפסים שיצרו מיכאל דרוקס וחנוך לוין בשנת 1980.
==תיאור==
הקשר בין מיכאל דרוקס לבין חנוך לוין נולד בעת העבודה המשותפת בעיתון הסטודנטים "דורבן", בו פרסם לוין את המדור "דף האחוריים של חנוך לוין", שדרוקס אייר חלק מן הפרסומים בו. סדרת העבודות נוצרה בשנת 1978 בטכניקה של ציור בדיו ולטרסט. דרוקס שילב את קטעי השירה של לוין בדימויים בעלי אופי סוריאליסטי. העבודות הוצגו בתערוכה של קבוצת "קבוצת +10" בגלריה 220 בתל אביב-יפו שנקראה "בעד ונגד" והתקיימה בין 26 בדצמבר 1968 ל-26 בינואר 1969. 

בשנת 1980 עובדו העבודות לפורטפוליו בן שמונה הדפסים בשם "אדון זאב", שלווה בהקדמה מאת נתן זך. הדפסת העבודות נעשתה בטכניקה של הדפס רשת ובמהדורה בת 100 עותקים בהפקת גלריה גורדון. בשנת 1981 הוצגו הדפסים בתערוכה בגלריה. בשנת 2012 הוצגו העבודות בתערוכה במוזיאון תל אביב לאמנות, ובשנת 2018 בתערוכה "נסיעה טובה: עבודות מאוסף גבי ועמי בראון" שהתקיימה בגלריית בית הספר לאמנות בסיס.

==קישורים חיצוניים==

*[http://hanochlevin.com/text/mitaam19-02/ אדון זאב: 8 טקסטים שנכתבו בעבור עבודות קולאז' של מיכאל דרוקס] , באתר של חנוך לוין
*

==הערות שוליים==

קטגוריה:הדפס ישראלי
קטגוריה:הדפסי רשת
קטגוריה:יצירות משנת 1978
קטגוריה:יצירות משנת 1980
קטגוריה:חנוך לוין
CVSS

מערכת ניקוד הפגיעות המשותפת (באנגלית: Common Vulnerability Scoring System; בראשי תיבות: CVSS) היא תקן תעשייה חופשית ופתוחה להערכת החומרה של פרצות אבטחה במערכות מחשב. המערכת מנסה להקצות ציוני סיכון לפרצות, ומאפשרת לאנשי אבטחה להגיב בהתאם לאיום. 

ציונים מחושבים על בסיס נוסחה התלויה במספר מדדים המבוססים על קלות הניצול של הפגיעות ועל הנזק הפוטנציאלי. ציוני ה-CVSS נעים בין 0 ל-10, כאשר 10 מציין את רמת הסיכון הגבוהה ביותר. אף על פי שרבים משתמשים רק בציון הבסיסי של CVSS לקביעת חומרת הפגיעות, קיימים גם ציונים זמניים וסביבתיים, שבוחנים את זמינות התיקונים ואת תפוצת המערכות הפגיעות בארגון, בהתאמה.

הגרסה הנוכחית של CVSSv3.1) CVSS) שוחררה ביוני 2019.

==הערות שוליים==

*
אולכסנדר אלייב

אולכסנדר אולכסנדרוביץ' אלייב (באוקראינית: Олександр Олександрович Алієв; נולד ב-3 בפברואר 1985 בחברובסק) הוא כדורגלן עבר אוקראיני ממוצא רוסי ששיחק בעמדות הקשר בקבוצות דינמו קייב, לוקומוטיב מוסקבה, אנז'י מחצ'קלה ובנבחרת אוקראינה.

== קריירה ==
אלייב גדל במחלקת הנוער של הקבוצה הרוסית ספרטק מוסקבה, ובשנת 1999, עבר מסיבות כלכליות למחלקת הנוער של הקבוצה האוקראינית דינמו קייב. בגיל 16 הושאל לקבוצת בוריספן בוריספול מהליגה האוקראינית השנייה וכעבור שנה חזר לדינמו קייב. הוא שיחק תחילה במסגרת קבוצת המילואים של דינמו ובהמשך עלה להרכב הקבוע של הקבוצה, אך שותף רק במשחקים מעטים של הקבוצה ואף הושאל למשך עונה אחת לקבוצת מטאלורג זפוריז'יה. בשנת 2010 החליט אלייב לעזוב את דינמו קייב.

הוא חתם חוזה לעונה אחת בקבוצת לוקומוטיב מוסקבה מהליגה הרוסית. בתום עונת 2010\2011 חזר לדינמו קייב וחתם על חוזה חדש לשלוש שנים. התקופה השנייה שלו בדינמו התאפיינה שוב בעיקר בישיבה על ספסל. בשנת 2012 הושאל אלייב לחצי עונה לקבוצת דניפרו. בינואר 2014 נמכר כרטיס השחקן של אלייב לקבוצת אנז'י מחצ'קלה הרוסית. אלייב שיחק בשורות אנז'י במשך שנה אחת, היה בין אלו שהצליחו להוביל את הקבוצה עד להגעה לשלב שמינית הגמר בליגה האירופית.
בהמשך שיחק אלייב בקבוצות חובבים. בשנת 2016 חתם על חוזה לשנה בקבוצה הקזחית טראז, אך עזב אותה כעבור כחצי שנה. בשנת 2018 פרש אלייב ממשחק פעיל.
==לאחר הפרישה==
אימן באוקראינה והביע תמיכה במבצע האוקראיני במחוז קורסק ואף קרא לחיילים להשמיד את כל האוכלוסיה האזרחית במחוז הרוסי.

==נבחרת==
אלייב שיחק בכל שכבות הגיל של הנבחרות הלאומיות של אוקראינה. בנובמבר 2001 שיחק את משחקו הראשון בשורות נבחרת הנערים של אוקראינה. לאחר 8 משחרים במדי נבחרת הנערים עבר לנבחרת הנוער של אוקראינה.

מנבחרת הנוער המשיך אלייב לנבחרת הצעירה ובשורותיה שיחק 30 משחקים והבקיע 8 שערים. נכון ל-2019, אלייב הוא שיאן ההופעות של הנבחרת הצעירה. בשנת 2006 היה בסגל הנבחרת באליפות אירופה לנבחרות צעירות. בתחרות זו זכה עם הנבחרת במקום השני.

בנבחרת הלאומית של אוקראינה שיחק אלייב בשנים 2010–2012. משחקו הראשון במדי הנבחרת היה משחק מול במסגרת מוקדמות מונדיאל 2010. אלייב היה בסגל נבחרת אוקראינה ליורו 2012. הוא השתתף באחד מתוך שלושת משחקי הנבחרת בתחרות. היה גם זה משחקו האחרון במדי הנבחרת.

==תארים==
*מקום שני באליפות אירופה בכדורגל לנבחרות עד גיל 21 - 2006
*אליפות אוקראינה : 2006/2007, 2008/2009.
*הגביע האוקראיני: 2007

==קישורים חיצוניים==

קטגוריה:קשרי כדורגל אוקראינים
קטגוריה:כדורגלני דינמו קייב
קטגוריה:כדורגלני דניפרו
קטגוריה:כדורגלני לוקומוטיב מוסקבה
קטגוריה:כדורגלני אנז'י מחצ'קלה
קטגוריה:כדורגלני מטאלורג זפוריז'יה
קטגוריה:כדורגלני נבחרת אוקראינה
קטגוריה:כדורגלנים אוקראינים
קטגוריה:כדורגלני יורו 2012
קטגוריה:אוקראינים שנולדו ב-1985
שושנדוחט

שושנדוחט נכתב גם כשושנדוכט (המאה הרביעית - המאה החמישית) הייתה בתו של ראש הגולה היהודי, אשתו של יזדגרד הראשון, שליט האימפריה הסאסאנית ואמו של בהראם החמישי.

שושנדוחט חייתה בתקופה שבה היו קשרים חזקים בין חצר המלוכה לבין ראשי הגולה.
בתקופתה כמלכה הוקמו מחדש השכונות היהודיות בערים אספהאן, שושן (עיר) ושושתר.

ארנסט הרצפלד טען, שהקבר הידוע כקבר אסתר ומרדכי שבהמדאן הוא כנראה קברה של שושנדוחט. לפי הסברא קברם של אסתר המלכה ומרדכי היהודי נמצא למעשה על יד קיבוץ ברעם בגליל העליון בצפון הארץ והוא הובא לשם על ידי בנם המלך כורש ששיפץ את בית המקדש השני ודאג להעלות משם את יהודי הגולה שהיו בארצו.

מקור היסטורי המזכיר אותה ואת הקשר שלה ליהדות הוא ספר ערי הבירה של פרס (פסוקים 47–54). פסוק 47 אומר (בתרגום חופשי) "הערים שוש ושושתר נבנו על ידי שישין-דוחט, אשתו של יזגרד בן שאפור, בתו של ראש הגולה, מלך היהודים, וכמו כן אמו של בהראם."

גם החלק העשירי של ספר זה מאזכר אותה וקושר אותה לבניין עיר ליהודים בח'ווארזם.

==קישורים חיצוניים==
<div class="mw-content-ltr">
*[https://web.archive.org/web/20181006073730/https://www.tourajdaryaee.com/wp-content/uploads/docs/daryaee-article-history-ethics-numismatics.pdf History, Epic, and Numismatics: On the Title of Yazdgerd I (Rāmšahr)]
*[http://www.iranicaonline.org/articles/yazdegerd-i YAZDEGERD I]
</div>

קטגוריה:האימפריה הסאסאנית
קטגוריה:מלכות רעיות
קטגוריה:אצולה יהודית
קטגוריה:נשות אצולה במאה ה-5
קטגוריה:נשות אצולה במאה ה-4
CVE

מערכת Common Vulnerabilities and Exposures) CVE) מספקת שיטת ייחוס לפגיעויות ידועות בתחום אבטחת מידע. חברת Mitre, מתחזקת את המערכת, עם מימון של האגף להגנת הסייבר של המחלקה לביטחון המולדת של ארצות הברית.

== מזהי CVE ==
התיעוד של MITRE Corporation מגדיר מזהי CVE (מכונים גם "שמות CVE", "מספרי CVE-IDs", "CVE" ו- "CVE") כמזהים ייחודיים נפוצים עבור פגיעויות ידועות בחבילות תוכנה שפורסמו לציבור. מבחינה היסטורית, מזהי CVE היו בסטטוס של "מועמד" ("CAN-"), ולאחר מכן ניתן היה לקדם אותם לרשומות ("CVE-"), אולם כיום כל המזהים מוקצים כ-CVE. ההקצאה של מספר CVE אינה ערובה שהיא תהפוך לרשומת CVE רשמית (לדוגמה, CVE עשוי להיות מוקצה בצורה לא נכונה לבעיה שאינה פגיעות אבטחה או לשכפול רשומה קיימת).

CVEs מוקצים על ידי רשות מספור CVE (CVE Numbering Authority, CNA);

== לקריאה נוספת ==
* מערכת ניקוד פגיעות נפוצה (CVSS)
* ספירת חולשות משותפת (CWE)

== קישורים חיצוניים ==
* 

* [https://nvd.nist.gov/ מסד הנתונים הלאומי לפגיעות (NVD)]
* [https://nvd.nist.gov/cce/index.cfm ספירת תצורה נפוצה (CCE)] ב- NVD
* [https://github.com/toolswatch/vFeed vFeed] מסד הנתונים לפגיעויות [https://github.com/toolswatch/vFeed המתואם והמצטבר] - מסד נתונים SQLite ו- API של Python
* [https://www.cyberwatch.fr/en/vulnerabilities מסד הנתונים לפגיעויות - Cyberwatch], צד שלישי

==הערות שוליים==

קטגוריה:פרצות אבטחה
קטגוריה:אבטחת מחשבים
מכונת הזמן (סרט, 1960)

מכונת הזמן (באנגלית: The Time Machine) הוא סרט מדע בדיוני אמריקאי משנת 1960. עלילת הסרט מבוססת באופן רופף על רומן משנת 1895 באותו השם מאת הרברט ג'ורג' ולס. בסרט מככבים רוד טיילור, איווט מימיו, ואלן יאנג.

ג'ורג' פאל, אשר יצר את העיבוד הקולנועי הראשון לאחד מיצירותיו של הרברט ג'ורג' ולס - "מלחמת העולמות" (1953), התכוון גם ליצור עיבוד קולנועי לסרט "מכונת הזמן", אך הוא נפטר לפני שהספיק ליצור את העיבוד הקולנועי לספר.

==עלילת הסרט==
ב-5 בינואר 1900 ארבעה חברים בריטים נפגשים בלונדון לארוחת ערב בביתו של חברם הממציא ג'ורג' (רוד טיילור) אשר מגיע למקום באיחור, תשוש למדיי, והוא מספר לחבריו כיצד בינתיים הוא הספיק לנסוע בזמן באמצעות מכונת הזמן שבנה.

בארוחת הערב הקודמת שלהם בערב השנה החדשה, ג'ורג' סיפר לחבריו שמצא דרך לנוע בזמן והציג בפני חבריו מכונת זמן קטנה. ג'ורג' ביקש מהם ללחוץ על מנוף זעיר על הדגם. בעקבות כך המכשיר נעלם, ובכך טענתו אומתה מול חבריו, אך אף אחד לא מאמין לו.

ג'ורג' נפרד בהמשך מאורחיו ולאחר מכן הולך למרתף שם נמצאת מכונת זמן בגודל מלא. הוא לוחץ על המנוף ונע בזמן 17 שנים קדימה ל-15 בספטמבר 1917. הוא פוגש את בנו של פילבי, ג'יימס, שמספר לו על מותו של פילבי במלחמה. לאחר מכן הוא חוזר למכונת הזמן ונע בזמן ל-19 ביוני 1940 במהלך ההפצצות הכבדות של לונדון על ידי חיל האוויר של גרמניה הנאצית במהלך "מלחמה חדשה". ג'ורג' מצליח לחזור למכונת הזמן ולמשיך לנוע אל העתיד כאשר הוא שם לב שהבית שלו נפגע בהפצצה ונהרס לחלוטין. ג'ורג' עוצר את מכונת הזמן ב-19 באוגוסט 1966 ופוגש באנשים שממהרים לתוך מקלט סמוך, כאשר ברקע נשמעים אזעקות והפצצות. ג'יימס פילבי הקשיש קורא לג'ורג' לתפוס מחסה. רגעים ספורים לאחר מכן, פיצוץ גרעיני הורס את לונדון וגורם להתפרצות וולקנית. ג'ורג' מספיק לחזור בזמן למכונת הזמן ולהמשיך את המסע בזמן קדימה כאשר הוא מבחין בלבה מתקררת, מתקשה. הוא נוסע הרבה יותר רחוק אל העתיד עד שהלבה נעלמת ובמקומה מתגלה נוף שופע, ירוק ובראשיתי.

ג'ורג' עוצר ב-12 אוקטובר 802,701 לצד ספינקס עצום. בנקודת זמן זו, הוא מגלה כי המין האנושי שב לאורח חיים פרימיטיבי יותר ושישנם כעת שתי קבוצות המאכלסות את כדור הארץ - "מורולוקלים" ו"אֵלוֹי". המורלוקים דמויי הקופים הם הצאצאים האבולוציוניים של בני האדם, אשר שהו בעיקר מתחת לאדמה לאורך השנים. זאת בעוד שהאלוי התפתחו מבני האדם שנשארו על פני הקרקע. אף על פי כן, הם אינם יודעים לקרוא ולכתוב, אינם מודעים להיסטוריה האנושית, והמידע היחיד שיש ברשותם הם "טבעות" שהותירו להם אבותיהם, אשר כאשר מסובבים אותם הם מספרים להם על ההיסטוריה, אך האלוי לא מסוגלים יותר להבין את התיאורים הללו.

במהלך היום המורלוקים חיים מתחת לאדמה. אספקת האוכל של האלוי ניתנת להם על ידי המורלוקים אשר במהלך הלילות חוטפים אנשים מגזע האלוי אשר אותם הם נוהגים לאכול.

ג'ורג' מתידד עם וינה (איווט מימיו), צעירה מהאלוי, אשר הופכת למושא אהבתו. ג'ורג' מלמד את האלוי בהדרגה כיצד להילחם במורלוקים ובעקבות כך הוא הופך למנהיג של האלוי.

המורלוקים גונבים מג'ורג' את מכונת הזמן אל מתחת לפני הקרקע. ג'ורג' חודר לממלכתם התת-קרקעית של המורלוקים בעקבות מכונת הזמן, נלחם במורלוקים, נכנס למכונת הזמן ושב לשנת 1900 לזמנו שלו. ג'ורג' מספר לחבריו על הרפתקאותיו אך אף אחד לא מאמין לו. למחרת ג'ורג' מחליט לחזור לשנת 802,701 כאשר הפעם הוא לוקח עמו שלושה ספרים מהספרייה שלו.

==קישורים חיצוניים==

* 

קטגוריה:סרטי 1960
קטגוריה:סרטי דרמה אמריקאיים
קטגוריה:סרטי מדע בדיוני אמריקאיים
קטגוריה:סרטי מסע בזמן
קטגוריה:סרטים פוסט-אפוקליפטיים
קטגוריה:סרטים דיסטופיים
קטגוריה:סרטי מדע בדיוני מ-1960